Lughawe-dwelmvonds: 'Sy is aktrise maar nog nie bekende nie' | Maroela Media
Die vrou het pas vanaf Abu Dhabi in Johannesburg aangekom en glo ongesiens verby doeane probeer glip, toe sy deur beamptes voorgekeer is. Meer as 15 kg se efedrien ter waarde van R4,6 miljoen is glo in haar besit gevind.
Volgens Luther Lebelo, woordvoerder van die SAID, is die vrou 'n bekende aktrise wat rolle vertolk het in onder meer Scandal, Isidingo, Rhythm City en Skeem Saam. Die vrou se naam mag nie genoem word voordat sy in die hof verskyn het nie.
Brig. Vishnu Naidoo, woordvoerder van die polisie, het egter gesê die "vrou is nie 'n Suid-Afrikaanse bekende nie". Hy het egter glo aan The Times gesê die vrou was al 'n ekstra in 'n sepie. Sosiale media is intussen aan die gons oor wie die vrou moontlik kan wees.
Die vrou sal Dinsdag in die Kempton Park-landdroshof verskyn.
Dit lyk my die rolle vertolk "Skeem saam" en "Scandal" het nou 'n werklikheid geword.
Bekend of nie, aktrise of nie, wat sy gedoen het kon, sou sy slaag om dit in te bring, baie wyd uitkring en lewens van talle opmors. Sy verdien die heel swaartste straf – en geen verskonings weer van "iemand het haar tas vir haar gepak" of ooo, "iemand" het haar gevra om 'n "pakkie" huis toe te bring en sy het nie "geweet" wat is binne in – sy dog dis tee of iets, en sulke twak nie! STRAF haar, maak 'n voorbeeld van haar!
Hoeveel lewens sou verwoes gewees het hierdeer …. maak 'n voorbeeld van haar! Die ander vraag natuurlik …. wat is 'n 'swaar' straf in SA?